Kizz Daniel

Oluwatobiloba Daniel Anidugbe, tí àwọn ènìyàn tún mọ̀ sí orúkọ ìtàgé rẹ̀ Kizz Daniel, jẹ́ olórin àti a-kọ-orin ti ile nijiria Ó gbajúgbajà fún àwọn orin rẹ̀ "Woju" ati "Yeba". Orúkọ ìtàgé Kiss Daniel ni ó ń jẹ́ tẹ́lẹ̀ kí ó tó yí i dà ní oṣù karùn-ún, ọdún 2018. Ó bọwọ́lùwe àdéhùn iṣẹ́ pẹ̀lú G-Worldwide Entertainment ní ọdún 2013, ṣùgbọ́n ó fi ilé-iṣẹ́ orin náà sílẹ̀ lẹ́yìn ìjà lórí àdéhùn tí kì í ṣe gbòńkẹ́lẹ́ àti ìgbẹ́jọ́ nílé ẹjọ́. Ó dá ilé-iṣẹ́ orin Fly Boy Inc record label sílẹ̀ ní oṣù kọkànlá, ọdún 2017.

 Ìbẹ̀rẹ̀pẹ̀pẹ̀ ìgbésí-ayé 
Wọ́n bí Kizz Daniel gẹ́gẹ́ bí i Olúwatóbilọ́ba Daniel Anidugbe ní Abẹ́òkúta , Ìpínlẹ̀ Ògùn , Nàìjíríà. Ó jẹ́ ọmọ ìjọba ìbílẹ̀ Abeokuta North.

 Ẹ̀kọ́ 
Ó lọ sí ilé ẹ̀kọ́ girama Abeokuta Grammar School, ó sì kẹ́kọ̀ọ́ jáde ní Federal University of Agriculture, Abeokuta, ní ọdún 2013, pẹ̀lú ìwé ẹ̀rí ní  Water Resources Management and Agrometeorology. Ní ìgbà tí ó ṣì wà ní Yunifásítì, ó pinnu láti máa lé iṣẹ́ rẹ̀ pẹ̀lú ẹ̀kọ́ rẹ̀ papọ̀. 

 Ìgbé ayé rẹ̀ 
Ní ọjọ́ kìíní, oṣù karùn-ún, ọdún 2021, ó bí àwọn ìbẹẹ̀ta , Jamal, Jalil àti Jelani, pẹ̀lú ọ̀rẹ́bìnrin rẹ̀ tí ẹnikẹ́ni kò mọ̀ . Kizz sọ lẹ́yìn ìgbà díẹ̀ bí ó ṣe pàdánù ọ̀kan nínú àwọn ìbẹẹ̀ta rẹ̀, Jamal, ní ọjọ́ mẹ́rin lẹ́yìn ọjọ́ tí ó bí wọn bí ó ṣe ra ilé oníyàrá méjì kọ̀ọ̀kan fún Jalil àti  Jelani.

 Iṣẹ́ 
Ní oṣù karùn-ún, ọdún 2015, Kizz Daniel láfarabara fi orin kẹta léde tí ó pe àkọ́lé rẹ̀ ní, “Laye,” ní ọjọ́ tí ó jẹ́ ọjọ́ ìbí rẹ̀, pẹ̀lú fọ́nrán tí AJE FILMS darí, tí wọ́n yà ní oríṣìíríṣìí ibi ní ìlà-oòrùn Áfíríkà lẹ́yìn ọ̀sẹ̀ méjì tí orin náà jáde.

Daniel fi àwo orin rẹ̀ kìíní tí ó pe àkọ́lé rẹ̀ ní New Era léde ní ọjọ́ kẹrìnlá, oṣù karùn-ún, ọdún, 2016. Lẹ́yìn tí ó fi ilé iṣẹ́ orin tí ó ń bá ṣiṣẹ́ tẹ́lẹ̀ sílẹ̀, G-WorldWide, ó lọ dá tirẹ̀ sílẹ̀ FLYBOY I.N.C. tí ó sì gba àwọn olórin tuntun méjì wọlé láìpẹ́ yìí, Demmie Vee àti Philkeyz. Lẹ́yìn èyí ni Kizz Daniel kọ nínú orin Demmie Vee single tí wọ́n pè ní "You Go Wait?". 2018 jẹ́ ọdún tí ó da fún olórin tí ó kọ WOJU, ó pe  Wizkid sí orin tí ó gbalégbako "FOR YOU" àti Davido sí orin mìíràn "One Ticket" tí ó gún òkè lorí àtẹ láàárín wákàtí mẹ́rìnlélógún tí wọ́n fi léde. Ní ọjọ́ ọgbọ̀n, oṣù Kejìlá, ọdún 2018, Kizz Daniel fi àwo-orin rẹ̀ kejì léde, èyí tí ó jẹ́ èkíní rẹ̀ lábẹ́ ilé-iṣẹ́ orin FlyBoy Inc tí wọ́n pe àkọ́lé rẹ̀ ní "No Bad Songz". Àwo-orin náà ní orin ogún nínú pẹ̀lú èyí tí ó fi fi léde tẹ́lẹ̀, One Ticket, tí ó kọ pẹ̀lú Davido. Àwọn olórin mìíràn tí ó kọrin pẹ̀lú nínú Àwo-orin náà ni Nasty C, Diamond Platiumz, Philkeyz, Demmie Vee, Dj Xclusive, Wretch 32, Diplo àti Sarkodie. Àwo-orin yìí gba ọ̀pọ̀lọpọ̀ ì-gbóríyìn-fún lọ́dọ̀ àwọn olólùfẹ́ orin, ó gba ipò 55 ní orí US iTunes Chart ó sì gba ipò kìíní lórí àtẹ̀ àwo-orin lágbàáyé láàárín wákàtí mẹ́rìnlélógún tí wọ́n fi léde. Ní ọjọ́ karùndínlọ́gbọ̀n, oṣù kẹfà, ọdún, ó fi àwo-orin rẹ̀ kẹta 'King of Love'léde 

Ní 2017, ọ̀pọ̀lọpọ̀ àwọn olólùfẹ́ rẹ̀ ni wọ́n rò pé ó máa pàrọ̀ iṣẹ́ sí iṣẹ́ adẹ́rìn-ín-pòṣónú nítorí pé ó ń fi àwọn fọ́nrán apanilẹ́rìn-ín léde. Ṣùgbọ́n ṣá, ó sọ pé òun ò ní èrò láti pàrọ̀ iṣẹ́ sí iṣẹ́ adẹ́rìn-ín-pòṣónú nítorí iṣẹ́ orin gan-an ni ẹ̀bùn òun. 

 Ìjà ilé-iṣẹ́ orin àti orúkọ yíyídà. 
Ní oṣù kọkànlá 2017, Kizz Daniel kéde ìpínyà rẹ̀ kúrò lábẹ́ ilé-iṣẹ́ orin, G-Worldwide, ó sì dá ilé-iṣẹ́ orin tirẹ̀ sílẹ̀ tí ó pe ní FLYBOY I.N.C. Àwọn ilé-iṣẹ́ orin ti tẹ́lẹ̀ gbé e lọ ilé-ẹjọ́ ṣùgbọ́n kò jẹ̀bi ọ̀kankan nínú ẹ̀sùn tí wọ́n fi kàn án. /entertainment/music/kiss-daniel-g-worldwide-full-story-id7707718.html 

Ní oṣù karùn-ún 2018, Kizz Daniel kéde pé òun ti yí orúkọ ìtàgé òun kúrò láti Kiss Daniel sí Kizz Daniel, orúkọ èyí tí ó farahàn lẹ́sẹ̀kẹsẹ̀ ní orí àwọn ẹ̀rọ ìbánidọ̀ọ̀rẹ́ rẹ̀. Spotify tuntun àti Apple Music accounts di ṣíṣí lẹ́sẹ̀kẹsẹ̀ pẹ̀lú orúkọ Kizz Daniel, àti àwọn orin rẹ̀ tuntun.

Ní oṣù kẹfà 2018, ilé-iṣẹ́ orin ti tẹ́lẹ̀ tí Kizz Daniel wà lábẹ́ wọn, G-Worldwide gbìyànjú láti ní àṣẹ sí orúkọ   “Kizz Daniel”, wọ́n sì tún gba olórin yìí níyànjú láti dẹ́kun lílo orúkọ yìí Àbí kí ó fojú winá òfin nínú àtẹ̀jáde ìròyìn tí wọ́n fi ṣọwọ́ sí àwọn ilé ìròyìn. Ní oṣù kẹwàá 2018, Daniel fèsì sí ìwé ìpẹ̀jọ́ àti ọ̀rọ̀ àwọn ilé-iṣẹ́ G-Worldwide láti ẹnu agbẹjẹ́rò tirẹ̀.

 Discography 

 Àtòjọ orin rẹ̀ 

 Àwo-orin/EP 

 Nwe Era (2016)
 No Bad Songz (2018)
 King of Love (2020)
 Barnabas (2021)

 Altòjọ àwọn amì-èyẹ tó ti gbà 
+YearEventPrizeResultRef2015The HeadiesNigeria Entertainment AwardCity People Entertainment2016MTV Africa Music AwardNigeria Entertainment AwardCity People Music AwardThe Headies2017The Future Awards AfricaNigeria Entertainment Award2018The Headies

 Àwọn ìtọ́kasí